recursal/SuperWikiNEXT-32B huggingface dataset:
கௌரவ கலபதி **முகமது அயூப் கான்** (*Mohammed Ayub Khan*) ( வீர சக்கரம்) (1932-15 செப்டம்பர் 2016) ஓர் இந்தியத் தரைப்படை வீரராவார், இவர் பி. வி. நரசிம்ம ராவ் தலைமையிலான இந்திய அரசாங்கத்தில் அமைச்சராக இருந்தார்,

ஆரம்ப கால வாழ்க்கை
------------------

இவர் 1932இல் ராஜஸ்தானின் சுன்சுனூ மாவட்டத்தின் நுவா என்ற கிராமத்தில் பிறந்தார்.

இந்திய இராணுவத்தில் சேவை
------------------------

இவரது தந்தை இமான் அலிகான் மற்றும் இவரது மாவட்டத்தைச் சேர்ந்த பலரைப் போலவே, இவரும் இந்தியத் தரைப்படையில் பணியாற்றினார். இவர் 1950இல் கவசப் படையின் 18வது குதிரைப் படைப்பிரிவில் சேர்ந்து பல பதவிகளை வகித்தார். 1965-ல் நடந்த இந்திய-பாகிஸ்தான் போரின் போது சியால்கோட் பகுதியில் இவரது வீரத்திற்காக வீர சக்ரா விருது வழங்கப்பட்டது. 

கான், 22 ஜூலை 1970 இல் *ரிசல்டராகவும்*, 1 பிப்ரவரி 1978 இல் *ரிசல்டார் மேஜராகவும்* பதவி உயர்வு பெற்றார்.   அந்த நேரத்தில் அவர் புதிதாக உருவாக்கப்பட்ட 86 கவச படைப்பிரிவில் பணியாற்றினார்

அரசியல்
-------

இராணுவப் பணியிலிருந்து ஓய்வு பெற்ற பிறகு, இவர் இந்திய தேசிய காங்கிரசில் சேர்ந்தார். 1984ஆம் ஆண்டு சுன்சுனூ தொகுதியிலிருந்து மக்களவைத் தேர்தலில் வெற்றி பெற்று எட்டாவது மக்களவையின் நாடாளுமன்ற உறுப்பினரானார். இவர் பொது கணக்குக் குழு மற்றும் பாதுகாப்பு அமைச்சகத்தின் ஆலோசனைக் குழுவின் உறுப்பினராக இருந்தார். இவரது சொந்த மாநிலமான ராஜஸ்தானில், பிரதேச காங்கிரசு குழுவின் பொதுச் செயலாளர், ஒருங்கிணைப்புக் குழு உறுப்பினர் என பல பதவிகளை வகித்தார்.

1991ஆம் ஆண்டில் பத்தாவது மக்களவைக்கு இரண்டாவது முறையாக தேர்ந்தெடுக்கப்பட்டார். பி.வி. நரசிம்மராவ் அரசாங்கத்தில் 15 செப்டம்பர் 1995 முதல் 16 மே 1996 வரை மத்திய விவசாயத் துறை அமைச்சராக பணியாற்றினார்.

இறப்பு
------

15 செப்டம்பர் 2016இல் தனது 84 வயதில் தனது சொந்த கிராமமான நுவாவில் இறந்தார்.  செப்டம்பர் 15, 2019 அன்று, இவரது கிராமத்தில் அயூப் கான் பெயரில் ஒரு வாயில் திறக்கப்பட்டது.

மேற்கோள்கள்
-----------

1. ↑  "Ayub Khan, the war hero who became an MP". 2015-09-28. 2020-11-23 அன்று பார்க்கப்பட்டது.
2. ↑  "Part I-Section 4: Ministry of Defence (Army Branch)". 20 March 1965.
3. ↑  "VrC citation of Mohammed Ayyub Khan". 2021-01-16 அன்று மூலம் பரணிடப்பட்டது. 2020-11-23 அன்று பார்க்கப்பட்டது.
4. ↑  "Gazette of India No 1" (PDF). 1966-01-01. 2020-11-24 அன்று பார்க்கப்பட்டது.
5. ↑  "Part I-Section 4: Ministry of Defence (Army Branch)". The Gazette of India. 2 January 1971. p. 26.
6. ↑  "Part I-Section 4: Ministry of Defence (Army Branch)". The Gazette of India. 3 June 1978. p. 546.
7. ↑  "8th Lok Sabha members list". 2020-11-23 அன்று பார்க்கப்பட்டது.
8. ↑  "Lok Sabha Members Profile - Mohd. Ayub Khan". 2020-11-24 அன்று பார்க்கப்பட்டது.
9. ↑  "10th Lok Sabha members list". 2020-11-23 அன்று பார்க்கப்பட்டது.
10. ↑  "Ayub Khan, the war hero who became an MP". 2015-09-28. 2020-11-23 அன்று பார்க்கப்பட்டது.
11. ↑  "Council of Ministers (1947-2015)" (PDF). 2016. 2020-11-24 அன்று பார்க்கப்பட்டது.
12. ↑  "1965 Indo-Pak war hero Capt Ayub Khan dies". 2016-09-15. 2020-11-24 அன்று பார்க்கப்பட்டது.
13. ↑  "1965 Indo-Pak war hero Captain Ayub Khan dead". 2016-09-16. 2020-11-24 அன்று பார்க்கப்பட்டது.
பால்கன் குடா
**பால்கன் குடா** அல்லது **பால்கன் தீபகற்பம்** (*Balkan Penninsula*) ஐரோப்பாவின் தென்கிழக்குப் பகுதியில் அமைந்துள்ள ஒரு குடா பகுதி. புவியியல் வரையறையில் பால்கன் குடாவென்றும் புவி அரசியல், பண்பாட்டு வரையறையில் **பால்கன் பகுதிகள்** (*The Balkans*) என்றும் இப்பகுதி வழங்கப்படுகிறது. இப்பகுதி தென்கிழக்கு ஐரோப்பா என்றும் வழங்கப்படுகிறது. இது தெற்கு ஐரோப்பாவின் அங்கமாகும். பல்கேரியா நாட்டிலிருந்து செர்பியா நாடுவரை பரவி காணப்படும் பால்கன் மலைத்தொடரின் பெயரே இதற்கும் வழங்கப்படலாயிற்று. "பால்கன்" என்ற சொல்லுக்கு துருக்கி மொழியில் காடுகள் சூழந்த மலைத்தொடர் என்று பொருள். பண்டைய கிரேக்கத்தில் இப்பகுதி ஹீமஸ் குடா என்று அழைக்கப்பட்டது. பால்கன் பகுதியின் புவியியல் எல்லைகள்: தெற்கில் மத்திய தரைக்கடல், தென் கிழக்கில் ஏஜியன் கடல், வட கிழக்கில் கருங்கடல், வட மேற்கில் ஏட்ரியாட்டிக் கடல், தென்மேற்கில் அயோனியன் கடல், வடக்கில் சோக்கா-கிருக்கா ஆறு-சாவா ஆறு

இப்பகுதியிலுள்ள நாடுகள்:

* அல்பேனியா
* பொசுனியா எர்செகோவினா
* பல்கேரியா
* குரோவாசியா (சவா நகருக்கும் குபா அற்றுக்கும் கீழான பகுதி)
* கிரேக்க நாடு
* மொண்டெனேகுரோ
* செர்பியா (சவா நகருக்கும் டானுபே அற்றுக்கும் கீழான பகுதி)
* மாக்கடோனியக் குடியரசு
* துருக்கி (3% நிலப்பரப்பு மட்டும். ஏனைய பகுதிகள் ஆசியாவில் உள்ளன)

வெளி இணைப்புகள்
---------------

விக்கிமீடியா பொதுவகத்தில்,  
 ***பால்கன் குடா***   
என்பதின் ஊடகங்கள் உள்ளன.
**புதுக்குடி ரெங்கநாதசுவாமி கோயில்** தமிழ்நாட்டில் திருநெல்வேலி மாவட்டம், புதுக்குடி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரெங்கநாதர், ஸ்ரீதேவி, பூ தேவி சன்னதிகளும், கருடாழ்வார், ஆஞ்சநேயர், விஷ்வசேனர், குலசேகராழ்வார், இராமானுஜர், தேசிகர், விநாயகர், நவக்கிரகம் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் கருடசேவை முக்கிய திருவிழாவாக நடைபெறுகிறது. [[தை மாதம்]] ரதசப்தமி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மார்கண்டேசுவரர் திருக்கோயில்** என்பது சென்னையில் உள்ள சிவன் கோயிலாகும். இது சென்னை மேற்கு முகப்பேரில் மங்கலேரி அருகேயுள்ள பாரதிதாசன் இரண்டாவது தெருவில் அமைந்துள்ளது

வரலாறு
------

காஞ்சியைத் தலைநகராகக்கொண்டு தொண்டை மண்டலத்தை ஆண்ட சம்புவராயன் என்ற அரசன் தனக்கு வாரிசின்றி வருந்தினான். இக்குறையைத் தீர்க்கவேண்டி சிவனை வழிப்ட்டுவந்தான். ஒருநாள் ஈசன் அரசனின் கனவில் தோன்றி, "ஷீர (பாலாறு) நதிக்கரையில் மகாலட்சுமியும் சப்த மகரிசிகளும் மார்க்கண்டேய முனிவரும் பூசித்த லிங்கம் உள்ளது. அங்கு சிவ விஷ்ணு கோயில் அமைத்து வழிபடு, மழலைச் செல்வம் பெறுவாய்" என்று கூறினார். அதன்படி அந்த நதிக்கரைக்கு வந்த சம்புவராயன் அங்கு சிவலிங்கத்தைக் கண்டறிந்து நான்கு ஏக்கர் நிலப்பரப்பில், நான்கு ராஜகோபுரங்களுடன் கோயில் கட்டினான். 

ஈசனின் கருணையால் சம்புவராயருக்குப் பிள்ளைப்பேறு வாய்த்தது. இதனால் மகிழ்ந்த மன்னன் தனக்கு பிள்ளைப்பேறை அளித்த இத்தலத்துக்கு சந்தானமங்கலம் என்று பெயரிட்டார். மேலும் இந்த ஈசனை சித்தேஸ்வர், சிதானந்தேஸ்வரர் என்றும், அம்பிகையை மரகதவல்லி, சந்தான கௌரி என்றும் அழைத்தான்.

கோயில் அமைப்பு
--------------

இக்கோயிலானது தொண்டை மண்டல பாணியில் கஜப்பிருஷ்டக் கருவறை அமைப்பு கொண்டதாக, கிழக்கு நோக்கி அமைந்துள்ளது. தாமரை வடிவ ஆவுடையார் பீடத்தில் மார்க்கண்டேஸ்வரர் எழுந்தருளியுள்ளார். இங்குள்ள இறைவி மரகதவல்லி என்ற பெயருடன் நின்ற திருக்கோலத்தில் தெற்கு நோக்கி வீற்றிருக்கிறார். இக்கோயிலில் வில்வ மரத்தடியில் ஏழடி உயரத்தில், நின்ற திருக்கோலத்தில் மகாலட்சுமித் தாயார் எழுந்தருளியுள்ளார். காஞ்சிபுரத்துக்கு அடுத்தபடியாக இங்கு சித்திர குப்தர் தனிச் சன்னிதியில் இரண்ட்டி உயரத்தில் நின்ற கோலத்தில் உள்ளார்.

மேற்கோள்கள்
-----------

1. ↑  கீழப்பாவூர் கி. ஸ்ரீ முருகன் (21 பெப்ரவரி 2019). "சென்னையில் ஒரு திருக்கடையூர்". *கட்டுரை*. இந்து தமிழ். 28 பெப்ரவரி 2019 அன்று பார்க்கப்பட்டது.
**பால் மேக்னசு கிராசு** *(Paul Magnus Gross, Sr )* ஓர் அமெரிக்கா வேதியியலாளர் மற்றும் கல்வியாளர் ஆவார். 1895 ஆம் ஆண்டு செப்டம்பர் மாதம் 15 ஆம் தேதி இவர் பிறந்தார். இந்நாட்டின் வட கரோலினா மாநிலத்திலுள்ள டியூக் பல்கலைக்கழகத்தில் இவர் பணிபுரிந்தார்.

கல்வி
-----

கிராசு 1916 ஆம் ஆண்டு நியூயார்க்கின் சிட்டி கல்லூரியில் அறிவியலில் இளநிலை பட்டம் பெற்றார். மேலும் முதுநிலை மற்றும் முனைவர் பட்டங்களை முறையே 1917 மற்றும் 1919 ஆம் ஆண்டுகளில் கொலம்பியா பல்கலைக்கழகத்தில் பட்டம் பெற்றார்.

வாழ்க்கை
--------

1919 ஆம் ஆண்டு , டியூக் பல்கலைக்கழகத்தில் வேதியியல் உதவி பேராசிரியராக (1919-1920) கிராசு தனது வாழ்க்கையைத் தொடங்கினார். கிராசு விரைவாகவே முழு பேராசிரியராக பதவி உயர்வு பெற்றார் மற்றும் 1921 முதல் 1948 ஆம் ஆண்டு வரை வேதியியல் துறையின் தலைவராக பணியாற்றினார்.

1947 ஆம் ஆண்டு பட்டதாரி பள்ளியின் தலைவராகவும் (1947-1952), அப்பல்கலைக்கழகத்தின் தலைவராகவும் (1952-1958), கல்வி பிரிவில் துணைத் தலைவர் (1949-1960) பதவிகளிலும் இருந்தார். 

நிர்வாக கருத்துகளில் கிராசின் தலையீடு 1960 ஆம் ஆண்டுகளில் குடியரசுத் தலைவர் ஏ. ஓலிசு ஈடன், கிராசு இருவருக்கிடையிலான மோதல்களுக்கு வழிவகுத்தது. இது கிராசு-ஈடன் விவகாரம்  என்றும் அறியப்பட்டது. டியூக் பல்கலைக்கழகம் ஒரு பிராந்தியப் பல்கலைக்கழகமாக இருக்க வேண்டுமா அல்லது தேசிய பல்கலைக்கழகமாக மாற வேண்டுமா, ஆராய்ச்சி அல்லது கற்பித்தல் மீதான முக்கியத்துவம் நிறுவனத்தில் எந்த அளவிற்கு அறியப்பட வேண்டும் என்பது தொட்டர்பான விவாதமாகவே இக்கருத்து வேறுபாடு பெரும்பாலும் இருந்தது. ஒரு ஆராய்ச்சி பல்கலைக்கழகமாக தேசிய தகுதியை நோக்கிய விரைவான வளர்ச்சிக்கு கிராசு மொத்தமாக அழுத்தம் கொடுத்தார். இதன் விளைவாக டியூக் பல்கலைக்கழகம் பின்னர் முன்னேற்றம் கண்டது. பல்கலைக்கழகத் தலைவர் பதவியில் இருந்து ஈடன் விலகினார். மோதலின் விளைவாக கிராசும் அவரது நிர்வாக பதவியில் இருந்து நீக்கப்பட்டார். 
கிராசு ஓக் ரிட்சு அணுக்கரு ஆய்வு நிறுவனத்தை கிராசு நிறுவினார். பின்னர் இது ஓக் ரிட்சு இணைப்புப் பல்கலைக்கழகம் எனப் பெயர் மாற்றம் செய்யப்பட்டது. 1949 ஆம் ஆன்டுவரை இந்நிறுவனத்தின் தலைவராகவும் பணியாற்றினார். குடியரசுத் தலைவர் ஆரி எசு. டிரூமன் 1950 ஆம் ஆண்டு தேசிய அறிவியல் அறக்கட்டளை வாரியத்திற்கு கிராசை நியமித்தார், 12 ஆண்டுகள் இங்கு கிராசு பதவி வகித்தார். 1962 ஆம் ஆண்டு அமெரிக்கன் அறிவியல் முன்னேற்றக் கழகத்தின் தலைவராக கிராசு பணியாற்றினார்.

இறப்பு
------

கிராசு 1986 ஆம் ஆண்டு மே மாதம் 4 அன்று வட கரோலினாவின் டர்காமில் இறந்தார்.

மேற்கோள்கள்
-----------

1. 1 2 3  Duke University Libraries, "Preliminary Inventory of the Paul M. Gross papers, 1939-1979"
2. ↑  Stephanie Tsimis, "What’s in a name?: The man behind Gross Chem" பரணிடப்பட்டது 2011-03-10 at the வந்தவழி இயந்திரம், Duke Chronicle (March 3, 2011)
3. ↑  Geoffrey Mock, "50 Years Ago: 'A Donnybrook at Duke'", Duke Today (Feb. 16, 2010)
ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை பெண்களின் வழியில் கொண்டு வரும் உறவுமுறைக்குத் தாய்வழி உறவு முறை என்று பெயர். இந்தத் தாய்வழி உறவு முறையைக் கொண்டுள்ள சாதிகளில் பிறக்கும் குழந்தைகள் தாய்-->மகள்-->மகளின் மகள்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தாயுடன் பிறந்தவர்கள் (மாமா, சித்தி/பெரியம்மா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கிறார்கள்.

தாய்வழி உறவு முறைச் சமூகங்கள்
-----------------------------

இன்று தமிழகத்தில் தாய்வழி உறவு முறைச் சமூகங்களின் எண்ணிக்கை மிகக் குறைவு. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், அம்பொனேரி மறவர், காரண மறவர், கொண்டையங் கோட்டை மறவர், ஆப்பனாடு கொண்டையங் கோட்டை மறவர், வாதிரியார். கிறித்துவ மறவர், செறுமர், அய்யனவர், செக்கலவர், கயலர், மரைக்காயர் போன்றவர்கள் குறிப்பிடத் தக்கவர்கள். 

இலங்கையில் முக்குவர், சோனகர், கிழக்குத் தமிழர்கள் ஆகியோர்களும் தாய்வழி உறவு முறைகளையே கடைப்பிடிக்கின்றனர்.

திருமண உறவுகள்
--------------

தாய்வழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தாயும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்த தாய்மாமன் ஒரே பிரிவில் இருப்பதால் இந்தச் சமூகங்களில் பெண்ணிற்குத் தாய்மாமன்களை மணம் முடிக்கும் வழக்கம் இல்லை. தாய்மாமன்கள் சகோதர முறையாகவே கடைப்பிடிக்கப்படுகிறது.

அடிக்குறிப்பு
-------------

1. ↑   **மறவர் சரித்திரம்**-ஆசிரியர் v.s. குழந்தைவேல்சாமி பக்.23
**ரத்தின கீர்த்தி**(*Ratnakīrti*) (பொ.ஊ.11 ஆம் நூற்றாண்டு) யோக சாரம் மற்றும் அறிவாய்வியல் பள்ளிகளின் பௌத்தத் தத்துவஞானியாவார். இவர் தர்க்கம், மனோ தத்துவம் மற்றும் அறிவாய்வியல் பற்றி எழுதினார். மேலும், விக்கிரமசீலா பல்கலைக்கழகத்தில் ஜனஸ்ரீமித்ராவின் கீழ் (975-1025) படித்தார். மேலும் தனது குருவை *யத் ஆஹுர் குரவஹ்* என்ற சொற்றொடர்களுடன் குறிப்பிடுகிறார்.

ரத்னகீர்த்தியின் பணி, ஞானஸ்ரீமித்ராவின் பெரும்பாலான படைப்புகளை அடிப்படையாகக் கொண்டிருந்தாலும், தனது ஆசிரியரின் படைப்புகளுடன் ஒப்பிடும்போது, "அதிக சுருக்கமான மற்றும் தர்க்கரீதியானதாக இல்லாவிட்டாலும், கவிதையாக இல்லாவிட்டாலும்" என்று குறிப்பிடப்பட்டுள்ளது. இவர் இந்தியாவின் கடைசி பௌத்த தத்துவவாதிகளில் ஒருவர்

இவற்றையும் காண்க
----------------

* ஒருமைநிலைவாதம்
* தர்மகீர்த்தி

மேற்கோள்கள்
-----------

1. ↑
2. ↑  McDermott, A. C. Senape; An Eleventh-Century Buddhist Logic of ‘Exists’
3. ↑  McAllister, Patrick (2020). *Ratnakīrti's Proof of Exclusion*. Austrian Academy of Sciences Press. பக். 6–12. பன்னாட்டுத் தரப்புத்தக எண்:9783700184003.
4. ↑  AC, McDermott (2012). *An Eleventh-Century Buddhist Logic of 'Exists' Ratnakīrti's Kṣaṇabhaṅgasiddhiḥ Vyatirekātmikā*. Springer Nature. பக். 1–15. பன்னாட்டுத் தரப்புத்தக எண்:9789401033879. .

* 8. McAllister, Patrick. "Ratnakirti and Dharmottara on the Object of Activity." Journal of Indian Philosophy; Dordrecht Vol. 42, Iss. 2-3, (Jun 2014): 309-326.
**ஆதனூர் ரெங்கநாதபெருமாள் கோயில்** தமிழ்நாட்டில் தஞ்சாவூர் மாவட்டம், ஆதனூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ரெங்கநாதபெருமாள், ரெங்கநாயகி சன்னதிகளும், நரசிம்மர், ஆழ்வார்கள் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. மார்கழி, பங்குனி மாதம் வைகுண்ட ஏகாதசி, உத்திரம் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மைம் கோபி** (Mime Gopi) ஒரு இந்திய மேடை நாடகரும், திரைப்பட நடிகருமாவார். இவர் மெட்ராஸ் (2014), கதகளி (2016), கபாலி (2016) உள்ளிட்ட தமிழ் படங்களில் தோன்றியுள்ளார்.

தொழில்
------

மைம் கோபி ஏற்கனவே சரவணன் மீனாட்சி பகுதி 1இல் மிர்ச்சி சரவணனுடன் சேர்ந்து நடித்திருந்தார். திரைப்படத் துறையில் நுழைவதற்கு முன்பு, இவர் சென்னையில் புகழ்பெற்ற மைம் நடிகராக இருந்தார். மேலும் *ஜி மைம் ஸ்டுடியோ* என்ற அரங்கத்தை நடத்தி வந்தார். இது கலை வடிவத்தை வெளிப்படுத்தியது. இவரது பாத்திரத்தில், சிறப்புத் தேவைகளைக் கொண்ட குழந்தைகளுடன் நெருக்கமாகப் பணியாற்றினார். ஒவ்வொரு பிறந்தநாளையும் பண்டிகைகளையும் இவர் தமிழகம் முழுவதும் தொண்டு வேலைகளை செய்து கொண்டாடுகிறார். மத அமைப்புகளின் உள்ளூர் திருவிழாக்களுக்கும் இவர் உதவுகிறார். மேலும் இவர் வரவிருக்கும் நடிகர்களுக்கு உத்வேகமாக இருக்கிறார்.

திரைப்படங்கள்
-------------

1994 ஆம் ஆண்டில் அரங்கத்தை அமைத்த இவர், சென்னை முழுவதும் கலையை விரிவுபடுத்துவதற்காக பணியாற்றினார். மெட்ராஸ் (2014) என்ற தமிழ் திரைப்படத்தில் முரட்டுத்தனமாக தோன்றிய பின்னர் ஒரு திரைப்பட நடிகராக தனது முன்னேற்றத்தை ஏற்படுத்திக் கொண்டார். பின்னர் இவர் மாரி (2015) மற்றும் கதகளி (2016) போன்ற படங்களில் நாயகனுக்கு எதிரியாக தோன்றினார். 2020இல் வெளியான காவல்துறை உங்கள் நண்பன் படத்திலும் ஒரு பிரதான வேடத்தில் நடித்திருந்தார். தி டைம்ஸ் ஆஃப் இந்தியா "இந்த திரைப்படம் யதார்த்தமான தொடர்பைக் கொண்ட ஒரு கதையைக் கொண்டுள்ளது" என்றும் "அதே நேரத்தில் திரைப்படத் தயாரிப்பாளர் ஆர். டி. யால் ஈர்க்கக்கூடிய கூறுகளுடன் மிகச் சிறப்பாக வழங்கப்பட்டுள்ளது "எனக் கூறியிருந்தது. படத்தின் தயாரிப்பாளர் கூறினார்: "கூட்டத்தை ஈர்க்க அனைத்து கூறுகளும் இதில் உள்ளன என்று நான் நம்புகிறேன், திட்டத்தை இழக்க விரும்பவில்லை ".

குறிப்புகள்
-----------

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2018-07-02 அன்று மூலம் பரணிடப்பட்டது. 2021-01-26 அன்று பார்க்கப்பட்டது.
6. ↑
1847ம் ஆண்டு Norse Yggdrasil என்பவரால் மனிதனை மரம்போல் சித்தரிக்கும் படம்
ஷக்கி கான்களுடன் என்ற அரண்மனையில் 17 ஆம் நூற்றாண்டு சித்தரிக்கப்படும் ஒரு படம் அஜர்பைஜான்
**வாழ்வளிக்கும் மரம்** (*The Tree of Life*) என்பது மனித வாழ்க்கை அறிவியல், சமயம், தத்துவம், மற்றும் புராணங்களின் கருத்துப்படி ஒரு மரத்தின் பரிணாம வளர்ச்சியோடு ஒப்பிடப்படுகிறது. பூமியில் வாழும் மனிதனின் தோற்றம் இதுவரை புரியாத எந்த ஆராய்ச்சி மூலமும் கண்டுபுடிக்க முடியாத ஒரு புதிராகவே இருந்துவருகிறது. மறைமுகமாக உள்ள உள்ளிணைப்பு கொண்ட நமது உடலின் பரிணாம உணர்வு பொதுவான வம்சாவளியை கொண்ட உருவகமாக உள்ளது.

மதம் மற்றும் தொன்மவியல்
-----------------------

கிராமிய கலாச்சாரம் மற்றும் அறிவியல் நினைவுகளில் மரங்கள் பெரும்பாலும் கருவுருதலின் மூலம் அழியா வரம்பெற்ற விருட்சமாக இருப்பதை நாம் காண முடிகிறது. இவற்றில் பல மரங்கள் மதங்களின் பெயரால் புகழின் உச்சத்தில் இடம்பிடித்துள்ளது.

இஸ்லாமியத்திற்கு முந்தைய பாரசீக புராணங்களில் மரங்களை பெரியதாகவும், புனிதமாகவும் கருதினர். புராணங்களில் ஆரிமன் (Ahreman) பூமியில் வளரும் அனைத்து மரங்களையும் தடுத்து அழிக்க ஒரு தவளையை உருவாக்கினார். இதன் விளைவாக, கடவுள் (Ahura மஸ்டா) மரங்களை பாதுகாக்க இரண்டு மீன்களை உருவாக்கினார். அந்த இரண்டு மீன்கள் எப்போதும் தவளையை பார்த்துக்கொண்டு அதன் செயல்பாடுகளை கவனித்துக்கொண்டும் தயாராக இருக்க வேண்டும். மஸ்டா வாழ்க்கையில் எப்போதும் நல்லது செய்யவும், ஆரிமன் அனைத்து தீயவிணைகளை கொண்டவராகவும் *வாழ்வளிக்கும் மரம்* கருதுகிறது.

மேற்கோள்
--------

1. ↑  
[*தொடர்பிழந்த இணைப்பு*]
2. ↑
கணிதத்தில் **மையப்படுத்தப்பட்ட எண்கோண எண்** (*centered octagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு எண்கோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட எண்கோண எண்ணாகும். ஒரு அடுக்கிலுள்ள எண்கோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் எண்கோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n* -ஆம் மையப்படுத்தப்பட்ட எண்கோண எண் காணும் வாய்ப்பாடு:

{\displaystyle CO\_{n}=(2n-1)^{2}=4n^{2}-4n+1\,}
அதாவது மையப்படுத்தப்பட்ட எண்கோண எண்கள் ஒற்றை எண்களின் வர்க்கங்களாக இருக்கும்.

இவ்வாய்ப்பாட்டை கீழ்க்கண்டவாறு மாற்றியமைக்க:

{\displaystyle CO\_{n}=8\left({1 \over 2}n(n-1)\right)+1=8T\_{n-1}+1\,}
இதிலிருந்து *n* -ஆம் மையப்படுத்தப்பட்ட எண்கோண எண், *(n−1)*-ஆம் முக்கோண எண்ணின் எட்டு மடங்கை விட ஒன்று அதிகமென அறியலாம்.

முதல் மையப்படுத்தப்பட்ட எண்கோண எண்கள் சில:

1, 9, 25, 49, 81, 121, 169, 225, 289, 361, 441, 529, 625, 729, 841, 961, 1089,...(A016754)

அனைத்து மையப்படுத்தப்பட்ட எண்கோண எண்களும் ஒற்றை எண்களாகும். 10 அடிமானத்தில் மையப்படுத்தப்பட்ட எண்கோண எண்கள், ஒன்றுகளின் இடத்தில் 1-9-5-9-1.என்ற இலக்கங்களின் அமைப்பில் அமையும்.
ஒரு ஒற்றை எண், முழு வர்க்கமாக இருந்தால், இருந்தால் மட்டுமே அது ஒரு மையப்படுத்தப்பட்ட எண்கோண எண்ணாக இருக்க முடியும்.

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
|  |
| --- |
|  |

அரசியல்
-------

### தமிழ்நாடு

### தமிழீழம்

2002 ஆம் ஆண்டு நேர்வே அரசின் அணுசரையுடன் விடுதலைப் புலிகளுக்கும் ஐக்கிய தேசியக் கட்சி இலங்கை அரசுக்கும் ஒரு போர் நிறுத்த உடன்படிக்கை செய்யப்பட்டது. அப்போது ஈழப்பிரச்சினை ஒரு தீர்வை நோக்கி வரும் என்று பெரும் எதிர்பார்ப்பு இருந்தது. ஆனால் 2008 ஆம் ஆண்டு சுதந்திரக் கட்சித் தலைமையில் அமைந்த இலங்கை அரசு அந்த உடன்படிக்கையில் இருந்து உத்யோகபூர்வமாக விலகிக் கொண்டது. இதைத் தொடர்ந்டு உக்கிரமடைந்த் போரில் விடுதலைப் புலிகள் தோற்கடிக்கப்பட்டனர். விடுதலைப் புலிகளின் தலைவர் பிரபாகரன் மே 19, 2009 கொல்லப்பட்டார். இதைத் தொடர்ந்து 300 000 வரையான தமிழ் மக்கள் வன்னி தடுப்பு முகாங்களில் அடைத்து வைக்கப்பட்டனர். 

### மலேசியா

### சிங்கப்பூர்

இடப்பெயர்வு
-----------

பொருளாதாரம்
-----------

கல்வி
-----

2008 ஆண்டு தமிழ்நாட்டின் 100% மாணவர்கள் ஆரம்ப கல்வி பெறும் வசதி பெற்றனர், இருப்பினும் படிப்பறிவு ~74 மட்டுமே இருந்தது.

அறிவியலும் தொழில்நுட்பமும்
--------------------------

* 2009 வேதியியலுக்கான நோபல் பரிசை வெங்கட்ராமன் ராமகிருஷ்ணன் பெற்றார்.
* தமிழ்நாட்டின் பென்பொருள் தானுந்து தொழிற்துறைகள் அபரீத வளர்ச்சி கண்டன.

இசை
---

2000 களின் தொடக்கத்தில் தமிழ் திரையிசையில் ஏ. ஆர். ரகுமான் முன்னிலையில் இருந்தார். 
தமிழ் ராப் இசை வடிவம் கண்டது.

மொழியும் இலக்கியமும்
--------------------

திரைப்படம்
----------

* பெரியார்
* மொழி
* பருத்திவீரன்
* அழகி
* விருமாண்டி
* காதல்
* ஆட்டோகிராப்

வாழ்வியல்
---------

விளையாட்டு
----------

சதுரங்கத்தில் தமிழ்நாட்டை சேர்ந்த ஆனந் உலக வெற்றிவீரர் ஆனார். .

இளவழகி, சென்னை வியாசர்பாடியைச் சேர்ந்த உலக கேரம் விளையாட்டு வீரர் ஆவார். பெப்ரவரி 17, 2008ல் பிரான்ஸ் நாட்டில் நடைபெற்ற ஐந்தாவது உலக கேரம் விளையாட்டுப் போட்டியில் பெண்கள் பிரிவில் பட்டம் வென்றுள்ளார்.

ஊடகங்கள்
--------

### தொலைக்காட்சி

நகைச்சுவைத் நிகழ்ச்சிகள் அறிமுகமாகி மிகுந்த வரவேற்பைப் பெற்றன. கலக்கப் போவது யாரு, அசத்தப்போவது யாரு ஆகியவை பல தமிழ் stand up நகைச்சுவையாளர்களை அறிமுகப்படுத்தின.

இயற்கை அனர்த்தங்கள்
-------------------

* 2004 சுனாமியால் 229,866 பேர் இறந்தனர்.

இவற்றையும் பார்க்க
------------------

* 2000கள்

மேற்கோள்கள்
-----------

1. ↑  நோபல் பரிசை வென்ற 3வது தமிழர் வெங்கி!
[*தொடர்பிழந்த இணைப்பு*], தட்ஸ்தமிழ்
2. ↑  "ஆனந்த் மீண்டும் உலக சதுரங்க சாம்பியன்". பிபிசி. 30 மே 2012. 30 மே 2012 அன்று பார்க்கப்பட்டது.
3. ↑  "Myanmar is withholding true casualties figures, says Thai priest". 2006-10-09 அன்று மூலம் பரணிடப்பட்டது. 2016-10-03 அன்று பார்க்கப்பட்டது.
**2001 நேபாள மக்கட்தொகை கணக்கெடுப்பு** (2001, Nepal census) என்பது, நேபாள மத்திய புள்ளியியல் துறை, 2001 ஆம் ஆண்டில் நடத்திய 10வது தேசிய மக்கள் தொகை கணக்கெடுப்பாகும். 

2001 இல் நடைபெற்ற நேபாள மக்கள் தொகை கணக்கெடுப்பில், நேபாள மக்கள் தொகை 2,31,51,,423 என கணக்கிடப்பட்டுள்ளது. நேபாள மத்திய புள்ளியியல் துறையால், மாவட்ட நிர்வாகங்கள், நகர நகராட்சிகள் மற்றும்  கிராமிய நகராட்சிகளுடன் இணைந்து, அனைத்து கிராமங்கள் மற்றும் நகரங்களின் மக்கள் தொகை, வீடுகள், பாலினம், படிப்பறிவு, வயது, பிறந்த இடம், வீட்டு வசதிகள், மண நிலை, சமயம், பேச்சு மொழி, இனக்குழு/ஜாதி, பொருளாதார வசதிகள், வேளாண்மை, தொழில், வணிகம், கல்வி, குழந்தைகளின் எண்ணிக்கை, வேலைவாய்ப்பு நிலை மற்றும் செய்யும் பணிகள் குறித்து கணக்கெடுக்கப்பட்டது.  நேபாளத்தின் மொத்த மக்கள் தொகை தவிர பிற புள்ளி விவரங்கள் இதுவரை வெளியிடப்படவில்லை.

இதனையும் காண்க
--------------

* நேபாள மக்கள் தொகை கணக்கெடுப்பு, 2011

மேற்கோள்கள்
-----------

1. ↑  National Report 2001 -> Introduction பரணிடப்பட்டது 2015-05-18 at the வந்தவழி இயந்திரம் Nepal Central Bureau of Statistics
2. ↑  "Nepal Census Data 2001". Digital Himalaya. 2008-10-12 அன்று மூலம் பரணிடப்பட்டது. 2015-05-07 அன்று பார்க்கப்பட்டது.
நாட்டுப்புற மக்களால் பாடப்படும் பாடல்கள் நாட்டுப்புறப் பாடல்களாகும். நாட்டுப்புறப் பாடல்கள் நாட்டுப்புற மக்களின் வாழ்வோடு பின்னிப் பிணைந்துள்ளன. மனிதனின் பிறப்பு முதல் இறப்பு வரையுள்ள நிகழ்வுகள் நாட்டுப்புறப் பாடலின் பொருளாகின்றன.

நாட்டுப்புறப் பாடல்களின் வகைகள்
-------------------------------

### தாலாட்டுப் பாடல்கள்

* தாய்மை உணர்வின் வெளிப்பாடாகவே தாலாட்டு மலர்கின்றது. தாய்மை உலகிற்கு வழங்கிய முதல் இலக்கிய பரிசுதான் தாலாட்டு என்பார் தமிழண்ணல்.
* தாலாட்டு - தால் + ஆட்டு. நாவை ஆட்டிப் பாடுவதால் தாலாட்டு என்று பெயர் பெற்றிருக்க வேண்டும்.
* மலையாளத்தில் தாராட்டு என்றும், தெலுங்கில் ஊஞ்சோதி என்றும், கன்னடத்தில் ஜோகுல் என்றும் கூறுவர்.

### தாலாட்டின் பாடப்பொருள்

* குழந்தையைப் பற்றியன
* குழந்தைக்குரிய கருவிகளைப் பற்றியது
* குழந்தைகளின் உறவினரைப் பற்றியன என மூன்று பெரும் பிரிவுகளாக பிரிக்கலாம்.

குழந்தைகளுக்காக பாடும் பாடல்கள் குழந்தைப் பாடல்கள் எனப்படும். குழந்தை வளர்ச்சி நிலையின் ஒவ்வொரு கட்டத்திலும் பாடல்கள் மாறுபடுகின்றன. 

### குழந்தைப்பாடல்களின் வகைகள்

* விளையாட்டின் பொழுது பாடுவது
* ஓய்வான பொழுது பாடுவது

காதல் பாடல்கள்
--------------

அகத்தின்கண் மறைந்தும் புறத்தின்கண் புலப்படும் மெய்ப்பாடுகளால் தாக்கப்பெறும் வலிய சக்தியே காதல். இதைப்பற்றியும் பாடல்கள் உண்டு. 

### வகைகள்

* காதல்களே பாடுவது
* காதலர்கள் அல்லதவர்கள் தொழில் செய்யும்போது காதல் பாட்டுகள் பாடுவது.

4) தொழில் பாடல்கள் 
இயற்கையைத் தனக்குச் சாதகமாகப் பயன்பத்திக் கொள்ளும் செயலே பழங்காலத்தில் தொழில் எனக் கருதப்பட்டது. 

தொழிற்பாடல்களின் வகைகள் 
1) ஏற்றப்பாட்டு 
2) படகுக்காரன் பாட்டு 
3) மீனவர் பாடல் 
4) வண்டிக்காரன் பாட்டு 

5) கொண்டாட்டப் பாடல்கள் 
கொண்டாட்ட நிகழ்வுகளின் போது மகிழ்ச்சியை வெளிப்படுத்த பாடுவது கொண்டாட்டப் பாடல்கள் எனப்படும். 

வகைகள்
ஊஞ்சல், திருமணப்பால், நலுங்கு, வளைகாப்பு பாடல்கள் 

6) பக்திப்பாடல்கள் 
இயற்கையின் ஆற்றலைக் கண்டு மனிதன் அஞ்சியதன் விளைவால் உருவானதே பக்திப் பாடல்கள் ஆகும். 
திருவிழா, சிறுதெய்வ வழிபாடு, பெருந்தெய்வ வழிபாடு மற்றும் இயற்கை வழிபாட்டுப்பாடல்கள்

7) ஒப்பாரிப் பாடல்கள் 
இறந்தவர்களை நினைத்து அவர்கள் மீது பாடப்படும் பாடல்களே ஒப்பாரி என்பர். வாழ்வின் முன்னரை தாராட்டு, முடிவுரை ஒப்பாரியாகும். ஒப்பு + அரி - ஒப்பாரி ஒப்பச் சொல்லி அழுதல் எனப் பொருள் தருகிறது. 

வகை
பிலாக்கணம், பிணக்கானம், கையறுநிலை, புலம்பல், இரங்கற்பா, காவுப்பாட்டு, இழவுப்பாட்டு, அழுகைப்பாட்டு எனப் பல்வகையாகக் கூறுவர்.

மேற்கோள் நூல்
-------------

```
 1) தமிழண்ணல் - காதல் ஆய்வு 
 2) நாட்டுப்புற இயல் ஆய்வு - டாக்டர் சு. சக்திவேல்
```
மரணத்திற்குப் பிந்தைய வாழ்க்கை (இறப்பிற்குப் பிந்தைய வாழ்க்கை அல்லது வரவிருக்கும் உலகம் என்றும் குறிப்பிடப்படுகிறது) என்பது ஒரு தனிநபரின் அடையாளத்தின் அத்தியாவசியப் பகுதி அல்லது அவரது உணர்வு ஓட்டம் தொடர்ந்து கொண்டிருக்கும் ஒரு உத்தேச இருப்பு உடல் ஆகும். பிற்கால வாழ்க்கையைப் பற்றிய பல்வேறு கருத்துக்களின்படி, மரணத்திற்குப் பிறகு வாழும் தனிநபரின் அத்தியாவசிய அம்சம் சில பகுதி உறுப்புகளாக இருக்கலாம் அல்லது ஒரு நபரின் முழு ஆன்மா அல்லது ஆவியாக இருக்கலாம். மரணத்திற்குப் பிறகான மறதியின் நம்பிக்கைக்கு முரணானது, மரணத்திற்குப் பிந்தைய வாழ்க்கையில் நம்பிக்கை.

சில பார்வைகளில், இந்த தொடர்ச்சியான இருப்பு ஒரு ஆன்மீக மண்டலத்தில் நடைபெறுகிறது, மற்ற பிரபலமான பார்வைகளில், தனிநபர் இந்த உலகில் மீண்டும் பிறந்து, வாழ்க்கைச் சுழற்சியை மீண்டும் தொடங்கலாம். இந்த பிந்தைய பார்வையில், அத்தகைய மறுபிறப்புகள் மற்றும் இறப்புகள் ஒரு நபர் ஆன்மீக சாம்ராஜ்யத்திற்கு அல்லது பிற உலகத்திற்கு நுழையும் வரை தொடர்ந்து மீண்டும் மீண்டும் நிகழலாம். மரணத்திற்குப் பிந்தைய வாழ்க்கை பற்றிய முக்கிய பார்வைகள் மதம், எஸோதெரிசிசம் மற்றும் மெட்டாபிசிக்ஸ் ஆகியவற்றிலிருந்து பெறப்படுகின்றன.

ஆபிரகாமிய பாரம்பரியத்தில் உள்ளவை போன்ற சில நம்பிக்கை அமைப்புகள், இறந்தவர்கள் இறந்த பிறகு கடவுள் அல்லது பிற தெய்வீக தீர்ப்பின் படி, அவர்களின் செயல்கள் அல்லது நம்பிக்கைகளின் அடிப்படையில் ஒரு குறிப்பிட்ட இடத்திற்குச் செல்கிறார்கள். இதற்கு நேர்மாறாக, இந்திய மதங்களில் உள்ளவை போன்ற மறுபிறவி அமைப்புகளில், தொடர்ச்சியான இருப்பின் தன்மை, இறுதி வாழ்வில் தனிநபரின் செயல்களால் நேரடியாக தீர்மானிக்கப்படுகிறது.
**மைய இடக் கோட்பாடு** (Central Place Theory) என்பது குடியிருப்புக்களினது (settlement) அளவு, அவற்றுக்கிடையேயுள்ள தூரம், பரம்பல் அவற்றின் படிநிலையமைப்பு என்பவை தொடர்பான கோட்பாடு ஆகும். இக் கோட்பாட்டை ஜெர்மனி நாட்டைச் சேர்ந்த புவியியலாளரான வால்டர் கிறிஸ்டலர் (Walter Christaller) என்பவர் அறிமுகப் படுத்தினார். இதனைப் பின்னர் அதே நாட்டைச் சேர்ந்த ஆகஸ்ட் லொஸ்ச் (August Losch) என்னும் பொருளியலாளர் மேலும் வளப்படுத்தினார். இவ்விருவரும் இக் கோட்பாட்டைத் தனித்தனியாக உருவாக்கியதாகவும் சிலர் கூறுகிறார்கள்.

மைய இடக் கோட்பாட்டை விளங்கிக் கொள்வதில் பின்வரும் கருத்துருக்கள் முக்கியமானவை ஆகும்.

*மாறுநிலை* என்னும் கருத்துருவை விளக்கும் வரைபடம்
1. மாறுநிலை (Threshold)
2. மையச் செயற்பாடு (Central Function)
3. பொருட்களின் வீச்சு (Range of Goods)
4. பொருட்களின் ஒழுங்கு (Order of Goods)
5. மைய இடங்களின் ஒழுங்கு (Order of Central Place)

**மாறுநிலை**: ஒரு விற்பனை நிலையம் அல்லது ஒரு சேவையை வழங்கும் நிலையம் அவற்றினுடைய செயற்பாடுக்குரிய செலவுகளையும், கூலி முதலிய செலவுகளையும் ஈடு செய்வதற்கு ஒரு குறிப்பிட்ட அளவு விற்பனை இருத்தல் வேண்டும். இவ்வாறான மிகக் குறைந்த விற்பனை அளவே அவ்வுற்பத்திப் பொருள் அல்லது சேவைக்குரிய மாறுநிலை எனப்படும். இன்னொரு வகையில் இதனை, ஒரு குறிப்பிட்ட மையச் செயற்பாடொன்றை ஆதரிப்பதற்குத் (Support) தேவையான கேள்வி நிலை (Level of Demand) என்றும் கூறலாம்.

**மையச் செயற்பாடு**: மைய இடம் ஒன்றில், ஓர் உற்பத்திப் பொருள் அல்லது சேவையை விற்பனை செய்தல் மையச் செயற்பாடு ஆகும்.

*வீச்சு* என்னும் கருத்துருவை விளக்கும் வரைபடம்
**பொருட்களின் வீச்சு**: ஒரு பொருளை விற்பனை செய்யும் ஒரு கடையிலிருந்து ஒரு குறிப்பிட்ட அளவு தூரத்திலிருக்கும் ஒருவருக்கு, அப்பொருளின் விலை, கடையில் அப்பொருளுக்கு அவர் செலுத்தும் பணத்தின் அளவுடன் போக்குவரத்துச் செலவையும் கூட்டிய தொகைக்குச் சமம் ஆதலால், கடையின் தூரம் அதிகரிக்கும் போது அவருக்கு அப்பொருளின் விலையும் அதிகரித்துச் செல்லும். விலை அதிகரிக்கும் போது கேள்வி (Demand) குறையும் என்பது பொருளியல் விதி. கடையிலிருந்து ஓரிடத்தின் தூரம் அதிகரித்துச் செல்லும்போது அவ்விடத்தில், அக் கடையிலிருக்கும் குறிப்பிட்ட பொருளுக்கான கேள்வியும் குறைவடையும். ஓரளவு தூரத்தில் அந்தக் கடையிலுள்ள குறிப்பிட்ட பொருளுக்கான கேள்வி எதுவுமே இல்லாத நிலை ஏற்படும். இந்தத் தூரமே அப்பொருளுக்கான வீச்சு எனப்படும். வெவ்வேறு வகையான பொருட்களுக்கு வீச்சு மாறுபடும்.
**அனிதா ராவ் பதாமி** (Anita Rau Badami பிறப்பு: செப்டம்பர் 24, 1961) ஓர் இந்திய-கனடிய எழுத்தாளர். இந்தியாவின் ஒடிசாவின் ரூர்கேலாவில் பிறந்த இவர் சென்னைப் பல்கலைக்கழகம் மற்றும் மும்பையில் சோபியா பாலிடெக்னிக் ஆகியவற்றில் கல்வி பயின்றார். இவர் 1991 இல் கனடாவுக்கு குடிபெயர்ந்தார் , கல்கரி பல்கலைக்கழகத்தில் முதுகலைப் பட்டம் பெற்றார். இவரது முதல் புதினம் *தாமரிண்ட்* *மெம்* (1997) ஆகும்.

இவரது புதினங்கள் இந்திய குடும்ப வாழ்க்கையின் சிக்கல்களையும், இந்தியர்கள் மேற்கு நோக்கி நகரும்போது வெளிப்படும் கலாச்சார இடைவெளியையும் கையாளுகின்றன.

பாதாமியின் மூன்றாவது புதினமான *கேன் யூ ஹியர் தி நைட் பேர்ட் கால்* புளூஸ்டார் நடவடிக்கை மற்றும் ஏர் இந்தியா குண்டுவெடிப்பு ஆகியன குறித்து ஆராய்கிறது.

2017 ஆம் ஆண்டில், *பாடாமி 2017 ஸ்கொட்டியாபங்க் கில்லர் பரிசு* நடுவர் மன்றத்தின் தலைவராக அறிவிக்கப்பட்டார்.

நூலியல்
-------

* *தாமரிண்ட் மெம்* - 1997ISBN 0-670-86916-3 (அமெரிக்க தலைப்பு: *தாமரிண்ட் வுமன்* - 2002)
* *ஹீரோஸ் வாக்* - 2001ISBN 0-676-97225-X
* *கேன் யூ ஹியர் தெ நைட்பேர்ட் கால்?* - 2006ISBN 978-0676976052
* *டெல் இட் டூ தெ ட்ரீஸ்*- 2011ISBN 978-0676978940

சான்றுகள்
---------

1. ↑  "Introducing the 2017 Scotiabank Giller Prize Jury". *Scotiabank Giller Prize*, January 16, 2017.

வெளி இணைப்புகள்
---------------

* அனிதா ராவ் பதாமியுடன் ஒரு உரையாடல்
* *ஹீரோஸ் வாக் பற்றிய* விமர்சனம்
* தாமரிண்ட் மெம் பற்றிய விமர்சனம்
* அனிதா ராவ் பதாமி ரசிகர் பக்கம்
* அனிதா ராவ் படாமியின் பதிவுகளை சைமன் ஃப்ரேசர் பல்கலைக்கழகத்தின் சிறப்புத் தொகுப்புகள் மற்றும் அரிய புத்தகங்கள் வைத்திருக்கின்றன
|  |
| --- |
| **மைய பல்தொழில் நுட்பப் பயிலகம்** |
|  |
| **குறிக்கோள் வாசகம்** | உழைப்பே எப்போதும் வெல்லும் |
| **தொடக்கம்** | 1914 |
| **பள்ளி வகை** | பல்தொழில் நுட்பப் பயிலகம் |
| **அமைவிடம்** | சென்னை, தமிழ் நாடு, இந்தியா |
| **வளாகம்** | 45 எக்டர் |  |
| **இணைய முகவரி** |  |

**மைய பல்தொழில் நுட்பப் பயிலகம்** (*Central Polytechnic*) சென்னை தரமணியில் அமைந்திருக்கும் பல்தொழில் நுட்பக் கல்லூரியாகும்.

வரலாறு
------

மைய பல்தொழில் நுட்பப் பயிலகம்
1914 ஆம் ஆண்டு மைய பல்தொழில் நுட்பப் பயிலகம் ஆரம்பிக்கப்பட்டது. முதலில் இது வாடகை கட்டிடத்தில் மதராஸ் டிரேடு பள்ளி என்ற பெயரில் மண்ணடியில் இயங்கியது. பின் 1924 ஆம் ஆண்டு அதன் சொந்த கட்டிடத்துக்கு மாறியது. 1946 ஆம் வருடம் பயிலகத்தின் பெயர் மைய பல்தொழில் நுட்பப் பயிலகம் என்று மாற்றப்பட்டது. அப்பொழுது 1. இயந்திரவியல் 2. கட்டிடவியல் 3. மின்னியல் 4. மீனியல் 5. அச்சி தொழில் நுட்பம் 6. சனிடரி 7. ஒளிப்பதிவு மற்றும் ஒலி தொழில் நுட்பம் போன்ற 7 பட்டயப் படிப்புகளை வழங்கியது. 1958-59 ஆம் ஆண்டு இரண்டாம் 5 ஆண்டு திட்டத்தின் படி கிண்டியில் 15 ஏக்கர் பரப்பில் 14 லட்சம் செலவில் கட்டப்பட்ட கட்டிடத்துக்கு மாறியது. அவ்வாண்டு பயிலகத்தில் இருந்து அச்சு தொழில் நுட்பவியல் பிரிக்கப்பட்டு பிராந்திய அச்சு பள்ளி என்ற பெயரில் தனி பயிலகம் ஆரம்பிக்கப்பட்டது. 1960-61 ஆம் ஆண்டு ஒளிப்பதிவு மற்றும் ஒலி தொழில் நுட்பம் பயிலகத்தில் இருந்து பிரிக்கப்பட்டு திரைப்பட தொழில்நுட்ப நிலையம் ஆரம்பிக்கப்பட்டது.

மூன்றாம் 5 ஆண்டு திட்டப்படி பயிலக விரிவாக்க பணிக்காக கிண்டியில அமைந்த மையத்தில் இடவசதி இல்லாததால் அடையாரில் 40 எக்டர் நிலம் கையகப்படுத்தப்பட்டு 72 லட்சம் செலவில் புது கட்டிடங்கள் கட்டப்பட்டது. பின் இந்த மையத்துக்காக 3221 எக்டர் நிலம் பிற பயிலகத்துக்காக கையகப்படுத்தப்பட்டது.

பயிலகத்தில் உள்ள துறைகள்
------------------------

1. இயந்திரவியல்
2. கட்டிடவியல்
3. மின்னியல் மற்றும் மின்னணுவியல்
4. கணினியியல்
5. மீனியல்
6. மின்னணுவியல் மற்றும் தொடர்பியல்
7. இயந்திரவியல் (தொழில் பயிற்சியுடன்)

வெளி இணைப்புகள்
---------------

* Directorate of Technical Education, TamilNadu
* அதிகாரபூர்வ தளம்  பரணிடப்பட்டது 2006-12-15 at the வந்தவழி இயந்திரம்
**மண ஒப்பந்தக் கோட்பாடு** (Alliance Theory) அல்லது **பரிமாற்றப் பொதுக் கோட்பாடு** (General Theory of Exchanges) என்பது, உறவுமுறைத் தொடர்புகளை ஆய்வு செய்வதற்கான ஒரு அமைப்பு சார்ந்த வழிமுறையின் பெயராகும். குளோட் லெவி-ஸ்ட்ராஸ் (Claude Lévi-Strauss) என்பவர் எழுதிய *உறவுமுறையின் தொடக்கநிலை அமைப்புக்கள் (Elementary Structures of Kinship)* என்னும் நூலில் இருந்தே இது உருவானது. இது ராட்கிளிஃப் பிரவுன் (Radcliffe-Brown) என்பவருடைய செயற்பாட்டுக் கோட்பாட்டுக்கு (functionalist theory) எதிரானது. மண ஒப்பந்தக் கோட்பாடு, 1980கள் வரையில், பிரான்ஸ் நாட்டின் மானிடவியல் ஆக்கங்களை வழிப்படுத்தியது எனலாம். அத்துடன் இதன் செல்வாக்கு, உளப்பகுப்பாய்வு, தத்துவவியல், அரசியற் தத்துவம் எனப் பல துறைகளிலும் பரவலாக உணரப்பட்டது.

குளோட் லெவி-ஸ்ட்ராஸின் மண ஒப்பந்தக் கோட்பாடு, ஐரோப்பியர் அல்லாத சமுதாயங்களில் நடத்தப்பட்ட ஆய்வொன்றை அடிப்படையாகக் கொண்டு உருவானது. மேற்படி ஆய்வில், இரத்தஉறவுகளுக்கும், மண உறவுக்கும் இடையிலான நெருங்கிய தொடர்புகளை குளோட் கவனித்தார். சில சமயங்களில் ஒன்றுக்கொன்று எதிராகவும் வேறு சமயங்களில் ஒன்றுக்கொன்று மிகைநிரப்பிகளாகவும் (complementary) செயல்படும் இவை சமுதாயங்களை மணமுறை அடைப்படையில் வகைப்படுத்துவதற்கு வழி சமைத்தன. *மண ஒப்பந்த* (marriage-alliance) எடுகோள் இந்த அடிப்படையிலேயே உருவானது. இது குடும்பங்கள், கால்வழிகள் முதலானவை ஒன்றிலொன்று தங்கியிருத்தலை எடுத்துக்காட்டியது. மணவிழாக்களும், ஒருவகையான தொடர்பு முறை வடிவமாகவே நோக்கப்பட்டது. லெவி-ஸ்ட்ராஸ், லூயிஸ் டுமொண்ட், ரொட்னி நீடாம் போன்ற மானிடவியலாளர்கள், இது தொடர்பான விளக்கங்களைத் தந்துள்ளனர். ஆகவே, மண ஒப்பந்தக் கோட்பாடு, தனிப்பட்டவர்களுக்கு இடையிலான தொடர்புகள் பற்றிய அடிப்படைக் கேள்விகளுக்கு விடைகாண அல்லது சமூகம் எதனால் ஆக்கப்பட்டது என்பதைப் புரிந்து கொள்வதற்கு முயல்கிறது எனலாம்.
**அனில் ஜெயின்** (*Anil Jain*) என்பவர் இந்திய அறுவை சிகிச்சை நிபுணர் மற்றும் அரசியல்வாதி ஆவார். இவர் பாஜகவின் தேசிய பொதுச் செயலாளராகவும், பாஜகவின் அரியானா மற்றும் சத்தீசுகர் பிரிவுகளின் பொறுப்பாளராகவும் இருந்தார். இவர் ஒருங்கிணைந்த திறமை மேம்பாட்டு இயக்கத்தின் (ITDM) புரவலர் ஆவார். இவர் 23 மார்ச் 2018 அன்று உத்தரப்பிரதேசத்திலிருந்து இந்திய நாடாளுமன்றத்தின் மேலவையான மாநிலங்களவைக்கு உறுப்பினராகத் தேர்ந்தெடுக்கப்பட்டார். இவர் **2020 - 2024 பரணிடப்பட்டது 2020-09-30 at the வந்தவழி இயந்திரம்**ஆம் ஆண்டுக்கான **அகில இந்திய டென்னிஸ் சங்கத்தின்** தலைவராகத் தேர்ந்தெடுக்கப்பட்டுள்ளார்.

அரசியல் வாழ்க்கை
----------------

ஜெயின் 2001-ல் பாரதிய ஜனதா கட்சியின் தீவிர உறுப்பினராக அரசியலில் சேர்ந்தார். இன்றுவரை இவரது அரசியல் வாழ்க்கை பின்வருமாறு:2001-2002: அகில இந்தியக் கூட்டு ஒருங்கிணைப்பாளர், 

2002-2007: அகில இந்திய ஒருங்கிணைப்பாளர், மருத்துவ பிரிவு, பாஜக2007-2013: உறுப்பினர், தேசிய செயற்குழு, பாஜகஇணை பொறுப்பாளர்: 

2007-2010 - உத்தரகாண்ட்2011-2013 - ஜம்மு & காஷ்மீர்2013–தற்போது: தேசிய செயலாளர், பாஜகஇணை பொறுப்பாள. அரியானா

மேற்கோள்கள்
-----------

1. ↑  "RS polls: BJP trumps opposition, makes it nine out of ten seats in UP", *தி டைம்ஸ் ஆஃப் இந்தியா*, 24 March 2018
2. ↑  "BJP picks Anil Jain, Saroj Pandey, GVL Narasimha Rao, Anil Baluni for Rajya Sabha polls". *Zee News* (ஆங்கிலம்). 2018-03-11. 2018-03-11 அன்று பார்க்கப்பட்டது.
3. ↑  "Dr.Anil Jain". *www.facebook.com* (ஆங்கிலம்). 2019-09-29 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**கார்ல் கீனான் சேபெர்ட்** *(Carl Keenan Seyfert)* (பிப்ரவரி 11, 1911 – ஜூன் 13, 1960) ஓர் அமெரிக்க வானியலாளர் ஆவார். இவர் தனது 1943 ஆய்வுக் கட்டுரைக்காகப் பெயர்பெற்றவர். இதில் இவர் சில சுருள் பால்வெளிகளின் மையங்களில் இருந்து வெளியேறிய உயர்கிளர்வு உமிழ்வரிகளைப் பற்றி ஆய்வு செய்தார். எனவே இப்பால்வெளிகள் இவரது நினைவாக சீபெர்ட் பால்வெளிகள் என பெயரிடப்பட்டன. மேலும் சீபெர்ட் அறுஅங்கள் என பால்வெளிகளின் குழுவொன்றும் இவரது பெயரிடப்பட்டுள்ளன.

வாழ்க்கை
--------

இவர் ஓகியோவைச் சேர்ந்த கிளீவ்லாந்தில் பிறந்து வளர்ந்தார். பின்னர் ஆர்வார்டு பல்கலைக்கழகத்தில் 1929 இல் இருந்து கல்வி பயின்றார். இவர் தன் அறிவியல் இளவல், முதுவர் பட்டங்களை 1933 இல் பெற்றார். தன்வானியல் முனைவர் பட்டத்தை 1936 இல் பெற்றார். இவரது முனைவர் பட்ட ஆய்வு "புறப் பால்வெளிகளின் ஆய்வுகள்" என்பதாகும். இவரது முனைவர் பட்ட வழிகாட்டி ஆர்லோ சேப்பிளே ஆவார். இதில் இவர் பால்வெளிகளின் நிறங்களையும் பருமைகளையும் ஆய்ந்தார்.

இவர் 1935 இல் முரியல் எலிசபெத் முசல்சு என்ற வானியலாளரை மணந்தார். முசல்சு வளிம ஒண்முகில் ஆய்வுக்குப் பெயர்பெற்றவர். இவர்களுக்கு கார்ல் கீனான் சீபெர்ட், இளவல் எனும் மகனும் கைல் கரோல் என ஒரு மகளும் உண்டு

இவர் 1960 இல் நாழ்சுவில்லியில் தானியங்கி ஏதத்தில் இறந்தார்; டையர் வான்காணக அருகில் அமைந்த குடியிருப்புத் தெருவுக்குக் கார்ல் சீபெர்ட் நினைவு ஓட்டத் தெரு என இவரது நினைவாக மறுபெயர் இடப்பட்டது.

வானியல் பங்களிப்புகள்
---------------------

இவர் பல் வானியல் ஆய்வுக் கட்டுரைகளை விண்மீன்கள் பற்றியும் பால்வெளிகள் பற்றியும் நோக்கீட்டு முறைகள் பற்றியும் வானியல் கருவிகள் பற்றியும் வெளியிட்டுள்ளார்.

இவர் 1943 இல்பொலிவு மிகுந்த கருவமைந்த பால்வெளிகள் குறித்த ஆய்வுக் கட்டுரையை வெளியிட்டார். இப்பால்வெளிகள் அகன்ற உமிழ்வரி கதிர்நிரல்மைந்தவையாகும். இதற்கான எடுத்துகாட்டு மெசிய 77 (புபாபொ 1068) ஆகும். இவ்வகைப் பால்வெளிகள் சீபெர்ட் பால்வெளிகள் என இவரது நினைவாகப் பெயர் இடப்பட்டுள்ளன.

நூல்தொகை
--------

* Seyfert, Carl K. (January 1943). "Nuclear Emission in Spiral Nebulae". *Astrophysical Journal* **97**: 28–40. doi:10.1086/144488. Bibcode: 1943ApJ....97...28S. .

மேற்கோள்கள்
-----------

1. ↑  Frommert, Hartmut (2007). "Seyfert, Carl Keenan". in Hockey, Thomas. *The Biographical Encyclopedia of Astronomers*. New York: Springer. பக். 1045–1046. doi:10.1007/978-0-387-30400-7\_1261. பன்னாட்டுத் தரப்புத்தக எண்:978-0-387-31022-0. .

வெளி இணைப்புகள்
---------------

* Seyfert biography in *Biographical Encyclopedia of Astronomers*
* Seyfert biography at SEDS.org
* History of Dyer Observatory and Seyfert biography at Vanderbilt.edu
* Seyfert obituary in the *Quarterly Journal of the Royal Astronomical Society*
**கார்லதின்னே** *(Garladinne)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும்.

புவியியல் அமைப்பு
-----------------

14.8333° வடக்கு 77.6000° கிழக்கு என்ற அடையாள ஆள்கூறுகளில் புக்கராயசமுத்திரம் கிராமம் பரவியுள்ளது. மேலும் கடல்மட்டத்தில் இருந்து சராசரியாக் 315 மீட்டர்கள் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி புக்கராயசமுத்திரத்தின் மக்கள் தொகை 7,766 ஆகும். மொத்த மக்கள் தொகையில் 3,947 பேர் ஆண்கள் மற்றும் 13,819 பேர் பெண்கள் ஆவர். 1000 ஆண்களுக்கு 968 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 889 பேர் கிராமத்தில் இருந்தனர். அவர்களில் 507 பேர் சிறுவர்கள் மற்றும் 382 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 754 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 4,463 பேர் அதாவது 64.9 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட கார்லதின்னே கிராமத்தின் கல்வியறிவு சதவீதம் குறைவாகும்.

மேற்கோள்கள்
-----------

1. 1 2  "Census 2011". The Registrar General & Census Commissioner, India. 14 October 2014 அன்று பார்க்கப்பட்டது.
2. ↑  Garladinne in Fallingrain.com
**தீ பாதுகாப்புப் போர்வை** (fire blanket) என்பது ஒரு பாதுகாப்பு சாதனம். இது சிறிய அல்லது தொடக்கநிலை நெருப்பை அணைக்க உதவும். இது எளிதில் தீப்பிடிக்காத, தீக்கு எதிராக செயல்படும் பொருள்களால் உருவாக்கப்பட்டது.

தீயை , தீ பாதுகாப்புப் போர்வை கொண்டு அணைக்கும் விதம்  

சமையல் அறைகளில் பயன்படுத்தப்படும் சிரிய தீ பாதுகாப்புப் போர்வைகள் கண்ணாடியிழைகளால் (fiberglass) உருவாக்கப்படுகிறது. இவை விரைவில் விரிக்கப்படும் வகையில் மடிக்கப்பட்டு வைக்கப்படுகிறது.  

ஆய்வகங்களில் பயன்படுத்தப்படும் பெரிய தீ பாதுகாப்புப் போர்வைகள் கம்பளியால் உருவாக்கப்படுகிறது. இவை விரைவில் விரிக்கப்படும் வகையில் செங்குத்தாக வைக்கப்படுகிறது. எதிர்பாராத விதமாக ஒரு நபரின் மேல் தீ பற்றும் போது, அவரின் உடலில் இந்த போர்வை சுற்றப்பட்டு காப்பாற்றப்படுவார்.

இயக்கம்
-------

தீ எரிவதற்கு, தீ முக்கோணத்தின் மூன்று மூலங்களான வெப்பம், எரிபொருள், ஆக்சிசன் ஆகிய மூன்றும். இந்தத் தீ பாதுகாப்புப் போர்வையைத் தீயின் மீது கிடத்துவதால், மேற்கூறிய மூன்று மூலங்களையும் உள்ளே நுழையாமல் தடுத்து, நெருப்பை பரவவிடாமல் தடுக்கிறது.

தீ பாதுகாப்புப் போர்வை பொதுவாக இரண்டு அடிமுன்றானைகள் தெரியும் வகையில் பொதியல் செய்யப்பட்டிருக்கும், இதை உபயோகப்படுத்துபவர் இரண்டு அடிமுன்றானைகளைகளையும் ஒரு சேர இழுக்க வேண்டும்.
இலங்கையில் தீ மிதித்தல்
**தீ மிதித்தல்** என்பது வெறும் காலில் தீயூட்டப்பட்ட எரிக்கரியின் மீதோ, சுடு கல்லின் மீதோ நடப்பதைக் குறிக்கும்.

உலகின் பலப்பகுதிகளிலும் இது நடைமுறையில் உள்ளது. இதன் மிகப் பழைய குறிப்புகள் இந்தியாவின் இரும்பு யுகம் அண். 1200 பொ.முஇல் கிடைக்கின்றன. இது பெரும்பாலும் ஒரு சமயம் சார்ந்த சடங்காகவோ, ஒரு நபரின் வலிமை மற்றும் வீரத்தின் சோதனையாகவோ அல்லது ஒருவரின் நம்பிக்கையின் சோதனையாகவோ பயன்படுத்தப்படுகிறது.

யப்பானில் தீ மிதி திருவிழா, 2016
தீக்காயங்களைத் தூண்டுவதற்கு பாதங்கள் தரையில் தொடர்பு கொள்ளும் நேரம் போதுமானதாக இல்லை என்பதாலும், எரியும் கரி ஒரு நல்ல வெப்பக் கடத்தி அல்ல என்பதாலும் தீ மிதிப்பதால் காயங்கள் ஏற்படுவது மிகவும் குறைவு என தற்கால இயற்பியல் விளக்குகின்றார்கள்.

இந்து சமயத்தில்
---------------

இது இந்து சமயத்தில் நேர்த்திக் கடன்களில் ஒன்றாகும். இதனை அக்னி குண்டம் இறங்குதல், பூமிதித்தல் என்ற பல பெயர்களில் அழைக்கின்றார்கள். இவ்வாறு தீ மிதிப்பவர்களை மருளாளிகள் என அழைக்கின்றார்கள். 

தீ மிதித்தலுக்காக காப்பு கட்டி பக்தர்கள் விரதம் இருக்கின்றார்கள். அம்மன் கோயில்களின் முன்பு தீ மிதித்தலுக்காக அக்னி குண்டம் தயார் செய்யப்படுகிறது. அம்மன் கோயில் திருவிழாக்களின் போது, சாமியாடிக் கொண்டு நீர்நிலைகளிலிருந்து நீராடி மாலையணிந்து பூக்குழிக்கு வருகின்றார்கள். பக்தியின் பரவசத்தில் இருந்துகொண்டு வரிசையாக பூக்குழிக்குள் இறங்குகிறார்கள். 

இவ்வாறு பூக்குழி இறங்குபவர்களுக்கு காயம் ஏற்பட்டாலோ, அதில் விழுந்தாலோ அவை அபசகுணமாக கருதப்படுகிறது. 

விக்கிமீடியா பொதுவகத்தில்,  
 ***தீ மிதித்தல்***   
என்பதின் ஊடகங்கள் உள்ளன.

ஆதாரங்கள்
---------

1. ↑  H2G2, Earth Edition. "Firewalking". *H2G2*. H2G2. 2003-10-22 அன்று பார்க்கப்பட்டது.
2. ↑  Pankratz, Loren (1988). "Fire Walking and the Persistence of Charlatans". *Perspectives in Biology and Medicine* **31** (2): 291–298. doi:10.1353/pbm.1988.0057. பன்னாட்டுத் தர தொடர் எண்:1529-8795. பப்மெட்:3281133. .
3. ↑  Willey, David. "Firewalking Myth vs Physics". University of Pittsburgh. ஜூன் 29, 2010 அன்று பார்க்கப்பட்டது.
4. ↑
**கார்ல் எர்மான்** (Carl Hermann) (ஜெர்மன்: [kaʁl hɛʁman]) (17 ஜூன் 1898 - 12 செப்டம்பர் 1961) ஒரு செருமானிய படிகவியல் பேராசிரியர். சார்லஸ்-விக்டர் மாவ்குயினுடன், ஹெர்மன்-மாவ்குயின் குறியீடு அல்லது சர்வதேச குறியீடு என அழைக்கப்படும் படிகவியல் குழுக்களுக்கான சர்வதேச தரக் குறியீட்டைக் கண்டுபிடித்தார்.

வட செருமானியத் துறைமுக நகரமான வெசர்மண்டேவில் நீண்டகால அமைச்சக குடும்பங்களின் பெற்றோருக்குப் பிறந்த இவர், 1923 ஆம் ஆண்டில் கோட்டிங்கனில் இருந்து முனைவர் பட்டம் பெற்றார், மாக்ஸ் போர்னின் மாணவராகவும், வெர்னர் ஹைசன்பர்க்குடன் சக மாணவராகவும் இருந்தார். ஸ்டுட்கார்ட்டில் பால் பி. எவால்ட் உடன், அவர் வளர்ந்து வரும் படிகவியல் துறையை, குறிப்பாக புறவெளிக் குழுக்களின் ஆய்வை வளர்த்தார், இந்த ஆய்வானது பின்னர் படிகவியல் கட்டமைப்பு அறிக்கைகளாக மாறத் தொடங்கியது, இது அறியப்பட்ட ஒவ்வொரு படிக அமைப்பின் கட்டமைப்பையும் விவரிக்கும் குறிப்புத் தொடராக அமைந்தது.

நாசி கட்சி ஆட்சிக்கு வந்தபோது, ​​கல்வி நிலைகள் மீதான அதன் அரசியல் கட்டுப்பாடுகளை அவர் எதிர்த்தார். சாயத்தொழில்துறை நிறுவனமான, லுட்விக்ஷாஃபெனில் ஐ.ஜி.ஃபார்பென்வெர்க்குடன் இயற்பியலாளராக ஒரு நிலையை எடுக்கத் தவறிவிட்டார். அங்கு அவர் தனது படிக ஆராய்ச்சியைத் தொடர்ந்தார் மற்றும் உயர் பரிமாண இடைவெளிகளில் சமச்சீர்நிலையை ஆய்ந்தார். இரண்டாம் உலகப் போரின்போது, ​​அவரும் அவரது மனைவி ஈவாவும் பல யூதர்களை பெருங்களப்பலியிலிருந்து மறைக்க மற்றும் தப்பிக்க உதவினார்கள், அதற்காக அவர் சிறையில் அடைக்கப்பட்டு மரண தண்டனை விதிக்கப்பட்டார். அவர் செல்வாக்கு மிக்க நண்பர்களைக் கொண்ட ஒரு சிறந்த விஞ்ஞானியாக இருந்ததால், அந்த தண்டனை ஒருபோதும் நிறைவேற்றப்படவில்லை.

போருக்குப் பிறகு, அவர் டார்ம்ஸ்டாட் பல்தொழில்நுட்பம் பற்றி சுருக்கமாக விரிவுரையாற்றினார். பின்னர், 1947 ஆம் ஆண்டில், மார்பர்க் பல்கலைக்கழகத்தில் படிகவியலில் புதிதாக உருவாக்கப்பட்ட பதவியை ஏற்றுக்கொண்டார், அங்கு அவர் படிகவியல் ஆய்வு நிறுவனத்தின் இயக்குநராகி, அதே பதவியில் இறக்கும் வரை இருந்தார்.

அவர் ஒரு தீவிரமான நண்பர் குழுவைச் சார்ந்தவர் ஆவார். இதன் மூலம், சர்வதேச புரிந்துணர்வை மேம்படுத்துவதற்கு அதிக நேரம் செலவிட்டார்.

ஆகஸ்ட் 1994 இல், செருமானிய படிகவியல் கழகம் (டி.ஜி.கே) கார்ல் எர்மான் பதக்கத்தை நிறுவியது. படிகவியல் அறிவியலுக்கு சிறப்பான பங்களிப்புகளுக்காக பணிபுரிவோருக்கு மிக உயர்ந்த கௌரவமாக இந்த விருது கருதப்படுகிறது.

வெளி இணைப்புகள்
---------------

* IUCr *Structure Reports* Online
* Biography at University of Marburg
* Carl Hermann – his activity to save Jews' lives at the Holocaust, at Yad Vashem website
**நல்லத்தம்பி கலைச்செல்வி** (*N Kalaiselvi*) என்பவர் இந்திய அறிவியலாளரும் இந்தியாவின் அறிவியல் மற்றும் தொழிலக ஆய்வு மன்றத்தின் தற்போதைய தலைமை இயக்குநரும் ஆவார். இப்பதவியினை வகிக்கும் முதல் பெண் என்ற பெருமையினையும் இவர் பெறுகின்றார்.

இளமையும் கல்வியும்
------------------

கலைச்செல்வி இந்தியாவின் தென்மாநிலமான தமிழ்நாட்டின் திருநெல்வேலி மாவட்டம் அம்பாசமுத்திரம் அருகிலுள்ள விக்கிரமசிங்கபுரத்தைச் சேர்ந்தவர். கலைச்செல்வி இங்குள்ள தூய ஜோசப் நடுநிலைப் பள்ளியில் 8-ம் வகுப்பு வரையும், பாளையங்கோட்டை காந்திமதி அம்பாள் மகளிர் மேல்நிலைப் பள்ளியில் 9 முதல் 12-ம் வகுப்பு வரையும் பள்ளிக் கல்வியினை முடித்துள்ளார். திருநெல்வேலியில் பள்ளிக் கல்வியினை முடித்த இவர் சிதம்பரம், அண்ணாமலைப் பல்கலைக்கழகத்தில் முனைவர் பட்டம் பெற்றார்.

ஆய்வாளர் பணி
------------

முனைவர் பட்ட ஆய்வினை முடித்து அறிவியல் மற்றும் தொழிலக ஆய்வு மன்றத்தின் ஆராய்ச்சியாளராகச் சேர்ந்த கலைச்செல்வி, இந்த ஆய்வுக் கழகத்தின் ஆய்வு நிறுவனங்களுள் ஒன்றாக மத்திய மின் வேதியியல் ஆய்வு மையத்தின் இயக்குநராக 2019ஆம் ஆண்டு நியமிக்கப்பட்டார். தற்பொழுது இந்திய அரசு இவரை இந்தியாவின் அறிவியல் மற்றும் தொழிலக ஆய்வு மன்றத்தின் தலைமை இயக்குநராக நியமித்துள்ளது.

சாதனைகளும் விருதுகளும்
----------------------

* வருகை ஆய்வாளர் விருது, இந்திய தேசிய அறிவியல் கழகம், புது தில்லி, 1999
* இளம் விஞ்ஞானி கருத்தரங்கு விருது (3 முறை) 1999, 2000 & 2001, மத்திய மின் வேதியியல் ஆய்வு மையம், காரைக்குடி
* கொரியாவின் பிரைன் பூல் ஆய்வு விருது, (தென் கொரியா) 2003
* ராமன் ஆய்வு விருது (அறிவியல் மற்றும் தொழிலக ஆய்வு மன்றம், இந்தியா) 2009ஆம் ஆண்டில் அமெரிக்கா ஆஸ்டினில் உள்ள டெக்சாஸ் பல்கலைக்கழகத்தில் ஆய்விற்காக வழங்கப்பட்டது.
* தென் கொரியாவிற்கு வருகை தரும் விஞ்ஞானிகளின் இந்திய தேசிய அறிவியல் கழகப் பரிமாற்றத் திட்டம்
* பெங்களூர், பொருளறிவியல் சமூக பதக்கம், 2015
* சி வி ராமன் மகளிர் அறிவியல் சாதனையாளர் விருது, 2019

மேற்கோள்கள்
-----------

1. ↑  "N Kalaiselvi from Karaikudi becomes the first woman director general in CSIR". *The Indian Express* (ஆங்கிலம்). 2022-08-07. 2022-08-08 அன்று பார்க்கப்பட்டது.
2. ↑  "சிஎஸ்ஐஆர் தலைமை இயக்குநராக தமிழக பெண் விஞ்ஞானி கலைச்செல்வி நியமனம்". *Hindu Tamil Thisai*. 2022-08-08 அன்று பார்க்கப்பட்டது.
3. ↑  Narang, Gaurvi (2022-08-07). "Dr N. Kalaiselvi, known for her work on lithium-ion batteries, appointed first woman DG of CSIR". *ThePrint* (ஆங்கிலம்). 2022-08-08 அன்று பார்க்கப்பட்டது.
கிரௌன் கண்ணாடி மற்றும் ஃபிளிண்ட் கண்ணாடியால் உருவாக்கப்பட்ட ஒரு நிறப்பிறழ்ச்சி இல்லா வில்லை.
**தீக்கல் கண்ணாடி** (*Flint glass*) குறைந்த அபி எண்ணும், அதிக ஒளிவிலகல் எண்ணும் கொண்ட ஒரு ஒளியியல் கண்ணாடியாகும் (இதன் நிறப்பிரிகைத் திறனும் அதிகம்). ஃபிளிண்ட் கண்ணாடியின் அபி எண் 50 முதல் 55 வரை அல்லது அதற்கும் கீழே இருக்கும். தீக்கல்கண்ணாடியின் ஒளிவிலகல் எண்கள் 1.45 முதல் 2.00 வரை இருக்கும். கிரௌன் கண்ணாடியால் உருவாக்கப்பட்ட குழி வில்லையும், தீக்கல் கண்ணாடியைப் பயன்படுத்தி உருவாக்கப்பட்ட குவி வில்லையும் இணைத்து நிறப்பிறழ்ச்சி இல்லா வில்லை உருவாக்கப்படுகிறது. இந்த அமைப்பு நிறப்பிறழ்ச்சியை தவிர்க்க உதவுகிறது.

*பிளிண்ட்* என்ற வார்த்தை தென்கிழக்கு இங்கிலாந்தில் காணப்படும் சுண்ணாம்பு படிமத்தில்லுள்ள தீக்கல் முண்டுகளைக் கொண்டு பெறப்பட்டது. பொற்றாசு மற்றும் காரீயக் கண்ணாடியை உருவாக்க இவை பயன்படுகிறது.

பாரம்பரியமாக உருவாக்கப்படும் தீக்கல் கண்ணாடி 4–60% காரீய(II)ஆக்சைடைக் கொண்டுள்ளது. இந்த வகைக் கண்ணாடிகள் சுற்றுச்சூழல் மாசுபாட்டை ஏற்படுத்துவதால், இன்றைய கால கட்டத்தில் காரீய(II)ஆக்சைடுக்குப் பதிலாக மற்ற உலோக ஆக்சைடுகள் (எடுத்துக்காட்டாக டைட்டானியம் டை ஆக்சைடு) பயன்படுத்தப்படுகின்றன. இவற்றை பயன்படுத்துவதால் கண்ணாடியின் பண்புகள் மாறுவதில்லை.

மேலும் பார்க்க
--------------

* கிரௌன் கண்ணாடி
* நிறப்பிறழ்ச்சி

மேற்கோள்கள்
-----------

* Kurkjian, Charles R. and Prindle, William R. (1998). Perspectives on the History of Glass Composition. *Journal of the American Ceramic Society*, **81** (4), 795-813.